# Sjekkliste for databehandleravtale (GDPR)

Sjekkliste for når databehandleravtalen tilfredsstiller ny personopplysningslov 2018

| **Nr.** | **Sjekkpunkter** | **ja/nei** |
| --- | --- | --- |
| 1 | Hva databehandler faktisk skal gjøre med personopplysningene |  |
| 2 | Hva som er formålet med behandlingen |  |
| 3 | Hvor lenge avtalen skal gjelde (trenger ikke å være dato) |  |
| 4 | Hva slags personopplysninger som behandles |  |
| 5 | Hvilke kategorier personer som er registrert (medlemmer, ansatte, kunder, pasienter, elever og lignende) |  |
| 6 | At din virksomhet (behandlingsansvarlig) er ansvarlig at behandlingen skjer i samsvar med personvernforordningen og personopplysningsloven |  |
| 7 | At din virksomhet bestemmer hvordan personopplysningene blir behandlet.  Dette skal dokumenteres i en skriftlig instruks som legges eller innarbeides i databehandleravtalen. Databehandler skal gi beskjed dersom instruksen er i strid med regelverket |  |
| 8 | At din virksomhet kan si opp avtalen dersom databehandler ikke følger regelverket |  |
| 9 | I noen tilfeller pålegger norsk lov en bestemt behandling av personopplysninger.  Databehandler skal underrette din virksomhet dersom dette gjelder personopplysninger fra din virksomhet |  |
| 10 | At databehandler godkjenner alle som skal ha tilgang til personopplysningene, slik at bare autoriserte personer har tilgang.  Disse personene er forpliktet til å behandle personopplysningene fortrolig og er underlagt taushetsplikt. Dette skal kunne dokumenteres. Kun personer som har tjenstlig behov for det skal autoriseres |  |
| 11 | Hvilke sikkerhetstiltak som skal gjennomføres for å sikre personopplysningene.  Kravene til sikkerhetstiltak følger av den risikovurderingen din virksomhet har gjennomført |  |
| 12 | Når databehandleren ønsker å bruke underleverandører skal dette være godkjent av din virksomhet.  Databehandleren skal inngå egne databehandleravtaler med underleverandørene. Disse avtalene skal minimum inneholde de samme forpliktelsene som avtalen din virksomhet har inngått med databehandleren.  Det bør framgå at databehandleren er ansvarlig dersom en underleverandør ikke oppfyller sine forpliktelser |  |
| 13 | At databehandler legger til rette for at registrerte får utøvd sin rett til innsyn, retting, sletting og innsigelse av personopplysninger |  |
| 14 | At databehandleravtalen beskriver hva som skal skje med personopplysningene når oppdraget er fullført.  Databehandleren skal kunne påvise at personopplysningene inklusive kopier faktisk er slettet eller tilbakelevert etter at oppdraget er avsluttet |  |
| 15 | At databehandleren gjør det mulig å gjennomføre revisjoner, enten av din virksomhet eller av en uavhengig tredjepart.  Din virksomhet skal også få tilgang til nødvendig dokumentasjon |  |
| 16 | At databehandler treffer alle tiltak som er nødvendig for at personopplysningssikkerheten er i tråd med reglene, og at brudd varsles til databehandlingsansvarlig uten opphold |  |
| 17 | At databehandleren garanterer at lagring og behandling innenfor EØS-området.  Andorra, Argentina, Canada, Færøyene, Guernsey, Israel, Isle of Man, Japan, Jersey, New Zealand, Sveits og Uruguay er også godkjent av EU som trygge mottakerstater.  Overføring kan også skje til andre tredjestater når man bruker et av overføringsgrunnlagene i kapittel V i forordningen. Se [Datatilsynet](https://www.datatilsynet.no/rettigheter-og-plikter/virksomhetenes-plikter/overfore/) sine nettsider om temaet for ytterligere informasjon om slik overføring |  |